ອິນເດຍເຕືອນກ່ຽວກັບພວກກໍ່ການຮ້າຍ
ເຈົ້າໜ້າທີ່ອິນເດຍ ພວມຕາມລ່າພວກກໍ່ການຮ້າຍ 4 ຄົນ ທີ່ນະຄອນມູມໄບ
ໃນວັນສຸກມື້ນີ້ຕຳຫຼວດອິນເດຍພວມຕາມລ່າຫາໂຕຜູ້ຕ້ອງ ສົງໄສເປັນສະມາຊິກກຸ່ມຫົວຮຸນແຮງ 4 ຄົນທີ່ມີຖານປະຕິ ບັດງານໃນປາກິສຖານທີ່ມີລາຍງານວ່ ໄດ້ເດີນທາງເຂົ້າໄປ ໃນນະຄອນມູມໄບ ເພື່ອທຳການໂຈມຕີທີ່ນັ້ນ ເຈົ້າໜ້າທີ່ໄດ້ອອກຄຳເຕືອນ ໃນມື້ວານນີ້ ກ່ຽວກັບພວກ ຜູ້ຊາຍທັງ 4 ທີ່ເຂົາເຈົ້າເວົ້າວ່າ ເປັນສະມາຊິກຂອງກຸ່ມ Lashkar-e-Taiba ຊຶ່ງເປັນກຸ່ມດຽວກັນ ກັບກຸ່ມທີ່ຮັບ ຜິດຊອບ ໃນການໂຈມຕີກໍ່ການຮ້າຍ ທີ່ນະຄອນມູມໄບໃນ ປີ 2008 ທີ່ເຮັດໃຫ້ມີຜູ້ເສຍຊີວິດ 166 ຄົນນັ້ນ ກໍາມາທິການຮ່ວມຮັບຜິດຊອບກ່ຽວກັບເລື່ອງຕໍາຫຼວດໃນນະຄອນມູມໄບ ທ່ານ Himan- shu Roy ກ່າວວ່າ ກຸ່ມດັ່ງກ່າວນີ້ໄດ້ກະກຽມທີ່ຈະທຳການໂຈມຕີຢ່າງຮຸນແຮງໃນລະຫວ່າງ ວັນພັກເທດສະການບຸນຄຣິສຕ໌ມາສ ແລະວັນຂຶ້ນປີໃໝ່ສາກົນ ທ່ານ Roy ກ່າວຕື່ມວ່າ ຕຳຫຼວດອິນເດຍຍັງບໍ່ມີຂໍ້ມູນໃດໆ ກ່ຽວກັບສັນຊາດຂອງພວກຜູ້ ຊາຍທັງ 4 ເທື່ອ ແຕ່ທ່ານໄດ້ບອກຊື່ໃຫ້ຊາບວ່າ ມີນາຍ Abdul Karim Musa ນາຍ Noor Abul Elahi ນາຍ Walid Jinnah ແລະນາຍ Mehfooz Alam ໄດ້ມີການໂຈມຕີທີ່ສຳຄັນ 2 ຄັ້ງຢູ່ອິນເດຍໃນປີນີ້ ຄືໃນເດືອນກຸມພາ ລະເບີດລູກນຶ່ງໄດ້ ແຕກຂຶ້ນທີ່ຮ້ານຂາຍຂະໜົມໃນເມືອງ Pune ທາງພາກຕາເວັນຕົກຂອງອິນເດຍ ເຮັດໃຫ້ ມີຜູ້ເສຍຊີວິດຫຼາຍກວ່າ 15 ຄົນແລະເຫດລະເບີດໃນຕົ້ນເດືອນນີ້ທີ່ວັດແຫ່ງນຶ່ງຂອງສາສະ ໜາຮິນດູ ທີ່ເມືອງສັກສິດພາຣານະສີ ເຮັດໃຫ້ມີຜູ້ເສຍຊີວິດຄົນນຶ່ງ ແລະບາດເຈັບອີກ ຫຼາຍໆຄົນ